el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el en el en el en el en el el el el el el el it en en el en el en de en en en el el
Άλλοι ασχολήθηκαν με τις ταινίες των Όσκαρ, άλλοι με την ταινία που σημάδεψε τον Όσκαρ, αλλά εμείς επικεντρωθήκαμε στις ταινίες (tapes) των Combine. Αρχικά όλα τα φώτα έπεσαν στον εκπληκτικό Saquon Barkley, ο οποίος είναι μακράν ο καλύτερος RB του φετινού draft, και ίσως ο πιο ολοκληρωμένος αθλητής. Βέβαια ένας φίλος μου ανέφερε ότι “έκανε τρομερά νούμερα, αλλά είναι αποτέλεσμα 2.5 μηνών μόνιμης εξάσκησης των drills του combine,” και ίσως έχει δίκιο, αλλά όπως και να έχει απέδειξε ότι είναι δυνατός, γρήγορος και όποια ομάδα τον επιλέξει θα έχει σίγουρα θετικά αποτελέσματα στο rushing παιχνίδι. Ο Barkley, εάν επιλεχθεί στην πρώτη θέση του Draft, θα είναι ο πρώτος που το καταφέρνει έπειτα από το 1995. Γενικότερα, το φετινό combine έχει αρκετούς RB οι οποίοι θα μπορέσουν να βοηθήσουν άμεσα την ομάδα που θα τους επιλέξει. Ο Nick Chubb είναι ακόμη ένας RB που θα επιλεχθεί στον πρώτο γύρο, και δείχνει ότι έχει ξεπεράσει τον σοβαρό τραυματισμό του στον γόνατο από το 2015.
Ο Mike Gesicki για την θέση του TE σημείωσε εκπληκτικά νούμερα, και κατά πάσα πιθανότητα θα είναι pick πρώτου γύρου. Ένας δυνατός και γρήγορος ΤΕ, με μόνο του ερωτηματικό το μπλοκάρισμα στους αντίπαλους αμυντικούς. Άξιοι αναφοράς είναι και οι Lamar Jackson και DJ Chark, οι οποίοι εκτός συγκλονιστικού απροόπτου, θα είναι Pick πρώτου γύρου. Για τους συγκεκριμένους θεωρώ ότι εκτός από σπουδαίοι αθλητές, μπορούν να γίνουν και ηγέτες οποισδήποτε επίθεσης. Τρομερά αθλητικά προσόντα, εκπληκτική αντίληψη του χώρου, και επειδή δεν είναι τα πρώτα ονόματα για την θέση τους (QB & WR αντίστοιχα), ίσως αποτελέσουν και τα “steals” του φετινού draft. Ας τους προσέξουμε..
Βέβαια η πιο σίγουρη επιλογή για την θέση του QB ακούει στο όνομα του Josh Rosen, αθλητής που θα επιλεχθεί στην πρώτη τριάδα του Draft. Τις μετοχές τους επίσης ανέβασαν οι Troy Apke (S),  Kolton Miller (OT),  Taven Bryant (DT),  Parry Nickerson (CB), οι οποίοι σημείωσαν πολύ καλά νούμερα, και αναμένεται να μας απασχολήσουν στους πρώτους γύρους του draft. Οι σημειώσεις, οι σκέψεις και οι προβλέψεις σταμάτησαν όταν στις δοκιμασίες κατέβηκε ο Shaquem Griffin για την θέση του LineBacker. Σε αυτό το άρθρο, όπως καταλάβατε δεν θα επικεντρωθούμε στους καλύτερους παίχτες ανά θέση, ούτε θα αναλύσουμε τον κάθε αθλητή ξεχωριστά, αλλά θα προσπαθήσουμε να αποτυπώσουμε τον θαυμασμό μας για τον Shaquem Griffin. Toν “καλύτερο” του φετινού combine. Ο αθλητής από το High school του St. Petersburg της Florida, παραδίδει μαθήματα ζωής και μας δείχνει τον δρόμο της επιτυχίας, χωρίς να σκεφτόμαστε ούτε δευτερόλεπτο την όποια ατυχία αντιμετωπίζουμε.
Γεννημένος στις 20 Ιουλίου του 1995 στο St. Petersburg της Florida, ο Shaquem είναι o αδερφός του Shaquill ο οποίος αγωνίζεται στους Seahawks στην θέση του Cornerback. O Shaquill  επιλέχθηκε στην 90η θέση του περσινού draft (3o γύρο) και είναι κατα δύο λεπτά μεγαλύτερος από τον Shaquem. Ο μικρότερος από τα δίδυμα είχε την ατυχία να γεννηθεί με το σύνδρομο αμνιακής ζώνης, μια πάθηση που μπορεί να επηρεάσει το πρόσωπο, τα χέρια, τα πόδια. Συγκεκριμένα, τον επηρέασε στο αριστερό του χέρι. Όταν ήταν τεσσάρων ετών, ο Shaquem προσπάθησε να αυτο-ακρωτηριάσει τα δάχτυλά του εξαιτίας του αφόρητου πόνου, αλλά ευτυχώς οι γονείς του τον βρήκαν και τον απέτρεψαν να ολοκληρώσει την φριχτή αυτή πράξη. Βέβαια ο ακρωτηριασμός ήταν η μόνη λύση στο πρόβλημα αυτό, με τον Shaquem να χάνει το καρπό του αριστερού του χεριού το 1999. Αυτό όμως δεν τον απέτρεψε να μεγαλώσει φυσιολογικά, αν και οι γονείς του είχαν μεγάλο φόβο πως θα τον αντιμετωπίσουν τα υπόλοιπα παιδιά στο σχολείο και το πως θα συμμετέχει σε όλες τις κοινωνικές του δραστηριότητες. Η συμβολή του πατέρα του στην ανάπτυξη του Shaquem έπαιξε σημαντικό ρόλο, και το γεγονός ότι υπήρχε ανταγωνισμός από τον δίδυμο αδερφό του, τον έκανε δυνατό και ικανό για τα πάντα. Για τα push up που έκαναν τα αδέρφια, ο “μικρός” χρησιμοποιούσε ένα βιβλίο στο αριστερό χέρι, ώστε να αποκαταστεί την διαφορά ύψους. Η έκφραση “δεν μπορώ” δεν υπάρχει στο μυαλό του Shaquem.
Τα δύο αδέρφια διέπρεπαν στις αθλητικές τους δραστηριότητες στο σχολείο, με αποτέλεσμα να τους δωθεί υποτροφία στο University of Central Florida (UCF). Ως αθλητής γυμνασίου, ο Shaquill απέρριψε προσφορές από καλύτερα κολλέγια που δεν θα έδιναν στον αδερφό του συμμετοχή στην ομάδα. Στο UCF βρήκαν ως πρώτο προπονητή τον George O’Leary, έναν έμπειρο παράγοντα του football, με καριέρα σε Chargers και Vikings. Ο Shaquem πέρασε όλη του την κολλεγιακή του καριέρα στο UCF σημειώνοντας 17 sack και 30 tackle, και είδε τον αδερφό του τον Shaquill να συμμετέχει στα περσινά combine, και να επιλέγεται απο τους Seahawks. Ο Shaquem όμως είχε το μεγαλύτερο πάθος, ενέργεια και οξυδέρκεια στο γήπεδο. Η θέλησή του που σφυρηλατήθηκε από τον μακρόχρονιο “ανταγωνισμό” με τον αδερφό του αλλά και απέναντι σε όλους τους συμμαθητές του. Εφοδιασμένος με θέληση και τόλμη, ξεκίνησε να δημιουργεί το όνειρό του για το NFL, αψηφώντας την κατάσταση του αριστερού του χεριού. Ο Scott Frost ήταν αυτός που του έδωσε την φανέλα βασικού, και o Shaquem το εκμεταλλεύτηκε στο έπακρον. Tο UCF με τον Shaquem στο ρόστερ κατέκτησε το 2016 το Cure Bowl. Ο Shaquem την ίδια χρονιά ανακυρήχθηκε AAC Defensive Player of the Year, και δύο χρόνια μετά αναδείχθηκε Defensive MVP στο Peach Bowl του 2018. Το 2017 αποτέλεσε ενεργό μέλος της ομάδας που κατέκτησε το Εθνικό Κολλεγιακό πρωτάθλημα.
Όταν το NFL συγκέντρωσε τον αρχικό του κατάλογο των παιχτών που θα συμμετάσχουν στον ετήσιο combine στην Indianapolis, δεν περιλάμβανε το όνομα του Shaquem Griffin. Κάποιος όμως έστω και την τελευταία στιγμή, έδωσε την ευκαιρία στον Shaquem να συμμετάσχει ίσως στην πιο απαιτητική δοκιμασία που μπορεί να δώσει ένας αθλητής στην ηλικία του ανά τον κόσμο. Το όνειρο έγινε πραγματικότητα και ο Shaquem γι ακόμη μια φορά δικαίωσε όλους όσους τον πίστεψαν. Για να προετοιμαστεί, έκανε αυτό που αγαπά περισσότερo: Δούλεψε σκληρά επί ατέλειωτες ώρες, δοκιμάζοντας συνεχώς τα όριά του. Τα αποτελέσματα; Εκπληκτικά. Τις 40 γιάρδες τις έτρεξε πιο γρήγορα από κάθε άλλον Linebacker που μετείχε στην ιστορία του θεσμού από το 2003 (4.38 δευτερόλεπτα), ολοκλήρωσε 20 επαναλήψεις στον πάγκο (bench press στα 100 κιλά) με το αριστερό του χέρι να βρίσκεται σε προσθετικό άκρο. Τα κατόρθωματά του από μόνα του είναι τόσο εντυπωσιακά και αποδεικνύουν για ακόμη μια φορά την γοητεία του αθλητισμού. Ο Shaquem αναμένεται να επιλεχθεί ανάμεσα στον τρίτο και τον τέταρτο γύρο του draft, και όλοι μας περιμένουμε να τον δούμε αρκετά χρόνια στο NFL. Γιατί χρειαζόμαστε τέτοιες ακριβώς ιστορίες, στις οποίες η θέληση σε συνδυασμό με την προσπάθεια, μπορούν να οδηγήσουν όχι μόνο τον Shaquem αλλά και τον αδερφό του στον θρίαμβο.
Previous Post Off Season 2018: Franchise Tags
Next Post Συμφωνίες στη Free Agency
About The Author: Serdiegito
Οπαδός των Raiders, κάτι που κληρονόμησε από την οικογένεια. Όπως ο Πατσίνο στον Νονό, έτσι κι αυτός δεν μπόρεσε να γλιτώσει από την μοίρα που του επέβαλε το σόι του και πιο συγκεκριμένα τα ξαδέρφια του που τον βασάνιζαν όταν ήταν μικρός (και μεγάλος). Γεννημένος στην Αμερική είναι Απόφοιτος μηχανικός ηλεκτρονικών υπολογιστών, γύριζε στο "ψηλέ" και πριν τον στρατό, έχει επενδύσει στο cross fit και χρησιμοποιεί χιούμορ και στον ύπνο του. Υπεύθυνος για τη μη παραγωγικότητα αρκετών υπαλλήλων χάρη στις αμέτρητες αστείες φωτό που στέλνει. Η θέση του Commisioner είναι το πάθος του, αν και δεν εχει ακόμη τίτλο....